تمت ارشفة منتديات نبع الفرات
شكد عندي حجي مابيه احجيه
بس عيني بدمعهه اتصور المنظر
ما حاجه الشفايف تحجي الحجايات
بس انظر بعيني اتفكر اتصور
تلكه الحل يصاحب لا تظل حيران
هنه عيوني يحجن لو بجه المحجر
انظر زين شوف عيوني شتريد
باين هالطلب ما حاجه تتحير
ولا حاجه تفكر بالتريده الروح
لأن انت بكلبهه صاير الابهر
لاتصفن يصاحب واحجي بالمضموم
كلي انت تحبني لو علي تسخر
وضح ياترف مو حبي لك مفضوح
اصيح انه احبك ما اهم شخسر
كلشي انه تركته بس لجل عيناك
درب العين انت وبيك تتنور
كل هذا الحجي من عيني احجيه
ولو كلبي حجالك زادلك واكثر